**Beslutning ved Kommunalbestyrelsesmøde 24. november 2022**

Godkendt således at forslag til ændret struktur på skole- og dagtilbudsområdet som beskrevet i forslag C og D, og som protokolleret i Børne- og Ungeudvalgets møde den 10. november 2022, sendes i høring jf. bekendtgørelse nr. 700 af 23. juni 2014 om procedure ved nedlæggelse af en folkeskole med supplerende bemærkning og ændret formulering om, at det er hensigten at etablere daginstitution på afdelingsskole Krogsbølle som erstatning for Dalskovreden.

Den offentlige høring gennemføres frem til fristen, der fastsættes til den 20 januar 2023 kl. 10.00 for at fremkomme med indsigelser, hvorefter Kommunalbestyrelsen inden den 1. marts 2023 kan vedtage en ny struktur på skole- og dagtilbudsområdet i Nordfyns Kommune, der kan træde i kraft fra 1. august 2023.

Morten Andersen (V), Anne-Lise Sievers (F) og Bine Mathiasen (F) kan ikke tiltræde den del, der omhandler et forslag om, at afdeling Kongslund i distrikt Bogense nedlægges, da der ønskes et frit valg mellem en stor og lille skole i distriktet på tilsvarende vis som i de øvrige distrikter.

Mette Landtved-Holm (V) kan ikke tiltræde den del, der omhandler et forslag om, at afdeling Kongslund i distrikt Bogense og afdelingsskole Hårslev nedlægges.

Lasse Mogensen (V) kan ikke tiltræde den del, der omhandler et forslag om, at afdelingsskole Hårslev nedlægges.

Jane Yndgaard (O) kan ikke tiltræde og ønsker ikke forslaget sendt i høring, men ønsker at fastholde den nuværende struktur.

Nikolaj Vang (Æ) kan ikke tiltræde, men ønsker at fastholde den nuværende struktur.